ናይ ናይጀርያ ዝዓበየት ከተማ ሌጎስ`ውን፡ ነቲ ስፍሓት ናይታ ከተማ ንምዕባይ ካብቲ ውቅያኖስ ኣስታት 9.7 ትርብዒት ኪሎሜትር መሬት ክትፈጥር ክኢላ ኢያ። ቻይና፡ እታ ኣብ ዓለም ብዕብየታ ራብዐይቲ ዝኾነት ሃገር፡ ካብቲ ምስ ሃገራ ዝዳወብ ማያዊ ግዝኣታ ኣማኢት ኪሎሜትራት ዝኸውን ሰብ-ዝሰርሖ መሬትን ዴሴታትን ፈጢራ ኣላ። እዚ ኣብ ኬንያን ወሽመጥ ፋርስን፡ ፍሎሪዳ [ኣሜሪካ]፣ ሲንጋፖር፣ ሆላንድ፣ ቬትናምን ካምቦድያን መንበሪ ገዛውቲ ንምህናጽ ካብ ከርሲ`ቲ ውቅያንስን ባሕርታትን ሑጻ ባሕጒግካ ንምውጻእ ዝግበር ስርሓት፡ ነቲ ዕምቆት ናይቲ ገማግም ብምዕሟቕ ነቲ ኣብ ከርሲ እቲ ውቅያኖሳት ዝርከብ ዕምባባታት [ኮራል ሪፍ] የዕንውዎ ኣለው። እዚ ስርሓት`ዚ ነቲ ከርሲ ባሕሪ ስለዝብሕጉጎ ነቲ ማያት ስለዘጨቅዎ ድማ፡ ነቶም ኣብቲ ከርሲ ባሕሪ ዝርከቡ ፍጥረታትን ተኽልታትን የብርሶም ኣሎ። ስለዚ፡ ሑጻ ንህንጻን ካልእ ኢንዱስትርያዊ ስርሓት ንምክያድ ዝግበር ዘበለ ኩሉ ስርሓት የዕናዊ ኢዩ። መብዛሕትኡ ግዜ ንህንጻ ዝውዕል ሑጻ ካብ ወሃይዝ ኢዩ ዝሕፈስ። እቲ ነቲ ሑጻ ንምሕፋስ ዝግበር ስርሓት ድማ ነቲ ማይ ስለዘጨቅዎ እቶም ኣብቲ ሩባታት ዝርከቡ ዓሳታት ይዕፍኖም፡ ነቶም ኣብቲ ሩባ ዝርከቡ ተኽልታት ድማ እኹል ናይ ጸሓይ ብርሃን ከምዘይረኽቡ ስለዝገብሮም ይቕምስሉ። መስትያትን ምዕቡል ቴክኖሎጂ ከም ብዓል ሰሌዳ ጸሓይን [ሶላር ፓኔል] ናይ ኮምፒዩተር ቺፕን ስማርት ፎንን ንምምስራሕ ናይቲ ጽሩይ ሑጻ ጠለብ ሰማይ ዓሪጉ ይርከብ። ኣብ ኣሜሪካ ኣብ ዊንስኮንሲን ዝርከብ ኣሽሓት ሄክታራት ናይ ሕርሻ ቦታን ጫካታትን ነቲ ሑጻ ንምሕፋስ ተባሂሉ ብዝተግብረ ስርሓት እቲ መሬት ባዲሙ ይርከብ። ተደላይነት ናይ ሑጻ ኣዝዩ ስለዝዓበየ ኣብ ብዙሕ ቦታታት ወረበላታት ኣብቲ ናይ ሑጻ ንግዲ ብምእታዎም፡ ኣብ ገለ ቦታታት ሑጻ ብኮንትሮባንድ ኣብ ጸሊም ዕዳጋታት ይሽየጥ ኣሎ። ኣብ ገለ ከባቢታ ኣፍሪቃን ላቲን ኣሜሪካን ዝርከቡ ትሕቲ ዕድመ ቆልዑ ከይተረፉ ኣብቲ ሑጻ ዝሕፈሰሉ ቦታታት ከም ጊልያታት ኮይኖም ይሰርሑ ከምዘለው ውድባት ተጣበቕቲ ሰብኣዊ መሰላት ይገልጹ። ምንጪ ስእሊ, Getty Images እቶም ጉጅለ ወረበላታት ኣብቲ ዘካይድዎ ዘይሕጋዊ ናይ ሑጻ ንግዲ ደው ንዝብሉ ሰባት ይኹኑ ናይ ጸጥታ ኣካላት የፈራርሕዎም ጥራይ ዘይኮነ ይቐትልዎም። ኣብ ዓዲ ህንዲ እቶም ብማፍያ ናይ ሑጻ [ሳንድ ማፍያ] ዝፍለጡ ጉጅለ ወረበላታት ብዙሓት ሰባት ከቑስሉ ከለው ዓሰርተታት ድማ ቀቲሎም። እቲ ሑጻ ንህንጻን ካልእ ነገራትን ንምውዓል ዝግበር ዘበለ ኩሉ፡ ኣብ ኣከባቢ ዘስዕቦ ሳዕቤናት ሰባት ክርድኡ ዝጀመሩ ይመስል። ገለ ናይ ስነ-ፍልጠት ምሁራት ነቲ ካብ ሑጻን ክጆረትን ዝስራሕ ካሻስትሩስ (ኮንክሪት] ብኻልእ ፍርያት - ከም ዝተቖራረጸ ፕላስቲክን - ካልእን ንምትክኡ መጽናዕትታት ከካይዱ ከለው፡ ካልኦት ድማ ውሑድ ዓቐን ሑጻ ዝጥቀም ካሻስትሩስ ይምህዙ ኣለው። ብዝኾነ ኣብዚ እዋን ክንደይ ዝእክል ሑጻ ካብ ቀላያት፣ ውሑጃትን ውቅያኖሳትን ይሕፈስ ከምዘሎ ዝፈልጥ የለን። እቲ ሓደ ንኹሉ ብሩህ ዝኾነ ግና ብዝሒ ደቂ ሰባት ኣብ ዝውስኽሉ ንዕኦም መንበሪኦም ዝኸውን ኣባያቲ ምህናጽ የድሊ፡ ነቲ ህንጻታት ንምህናጽ ድማ ሑጻ የድሊ። ስለዚ ስጋብ ቁጽሪ ኣሕዛብ ዝወሰኸ ድማ ተደላይነት ናይ ሑጻ ይዓቢ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
